El a scris mai multe mesaje pe Facebook in timpul manifestatiei chemand oamenii in strada sau indemnandu-i pe cei care deja protestau sa o faca pasnic si sa nu se lase instigati. "Romania a fost vanduta la ceas de seara, in spatele usilor unui guvern de ticalosi. Sper sa plateasca pentru asta cu varf si indesat" si "Este extrem de important ca acest protest ad-hoc sa ramana pasnic. Ei vor violenta. Nu trebuie sa primeasca asta. Share masiv, va rog", sunt doua dintre mesajele lui Chirila."Oare cei care contesta aceste proteste, cei care sustin continutul si modul in care aceste ordonante au fost adoptate sunt orbi? Nimeni nu vede lucratura, cusatura? Cat de jos am putut sa ajungem ca natie daca suntem condusi de asemenea ticalosi? Si ma refer la TOATA clasa politica din ultimii 27 de ani", e un alt mesaj postat de Chirila pe Facebook Artistul a avut si un comentariu despre cei care se uita la televiziunile care au manipulat si au dat stiri false in special in ultimele saptamani, de cand oamenii au inceput sa iasa in strada fata de modificarile din Justitie."Oamenii sunt revoltati si continua sa iasa in Piata Victoriei. Spalatii pe creier se uita la televiziunile penalilor", a scris Chirila.El a fost acuzat de alti utilizatori ai retelei de socializare ca jigneste, pe cand altii au prezentat "argumentul" ca degeaba se protesteaza acum daca nu s-a iesit la vot in decembrie."Si faptul ca nu au fost unii la vot le da astora dreptul de a face ce vor si de a elibera penali? Le da voie sa dea liber la furat?", e raspunsul lui Chirila.Romanii au iesit in strada, marti noaptea, dupa ce Guvernul a adoptat pe furis, fara a tine cont de parerea cetatenilor, a institutiilor din Justitie sau a organizatiilor internationale, ordonanta de urgenta privind modificarea Codurilor Penale, iar proiectul de lege privind gratierea a fost trimis in Parlament.Peste 30.000 de oameni au iesit in Bucuresti si in numeroase orase din tara cerand demisia Guvernului si anuntand ca vor lupta pentru Justitie. Cu toate acestea, Guvernul a facut si ultimul pas si ordonanta de urgenta a fost publicata noaptea, in timp record, in Monitorul Oficial.In ea exista insa o prevedere care arata ca modificarile aduse Codului Penal intra in vigoare la 10 zile de la publicarea in MOf. Astfel, au intrat imediat in vigoare doar modificarile la Codul de Procedeura Penala, printre care limitarea denuntului la 6 luni de la comiterea faptei.In schimb, dezincriminarea abuzului in serviciu si a conflictului de interese intra in vigoare la 10 zile de la publicarea in MOf, ceea ce inseamna ca poate fi atacata la Curtea Constitutionala de Avocatul Poporului.Reactia oamenilor a fost prompta si vehementa. Dupa conferinta de presa in care ministrul Florin Iordache a anuntat sfidator lovitura data Justitiei pentru simplul fapt ca "legile le face Guvernul" , peste 30.000 de oameni au iesit in strada in toata tara. Odata cu miile de oameni care veneau in Bucuresti spre Palatul Victoria a crescut si numarul fortelor de ordine, insa, in afara de cateva incidente minore, manifestatia a fost una pasnica.O alta sfidare a venit si de la Primaria Capitalei. Desi nu a mai nins de o buna perioada, in Piata Victoriei chiar in aceasta noapte au fost trimise excavatoare si basculante sa stranga zapada.Proteste ample au avut loc si la Iasi, Timisoara, Brasov, Sibiu, Cluj, Ploiesti, Constanta sau Baia Mare.In jurul orei 03:00, oamenii au inceput sa plece spre casele lor, insa doar pentru o scurta pauza sa isi reincarce bateriile. Noi manifestatii sunt programate sa inceapa incepand cu ora 08:00 si mii de oameni s-au aratat dornici sa participe.